**Náš dlhodobý cieľ-odovzdávanie presvedčenia a hodnôt**

**Naše hodnoty sú niečím, čo pokladáme za najdôležitejšie a čo sa odráža v tom, ako trávime náš čas, ako míňame peniaze a do čoho vkladáme našu energiu.**

**-Máme zásady v ktorých sme im vzorom?** Deti absorbujú naše hodnoty, nie je to otázka brožúrky. Deje sa to prirodzenou cestou. Ak chceme aby sa zdravo stravovali, nedávame na stôl nezdravé jedlo, musíme im dať ochutnať zdravé jedlo ako normálnu súčasť jedálnička. Ak chceme aby pomáhali, požiadame ich o to doma kde pomáhajú nám , alebo ich zapojíme do charitatívnej činnosti.

**-teoretické hodnoty a žité hodnoty** napr. cvičenie považujem za veľmi dôležité, ale ak vôbec necvičím, je to len teoretická hodnota. Rovnako môžeme za dôležitú hodnotu považovať čestnosť, ale ak naše deti počúvajú sústavne nevinné klamstvá , všimnú si to a nakoniec budú rásť s presvedčením, že čestnosť nie je až taká dôležitá, bude to len teoretická hodnota. Ďalšia hodnota- prijať zodpovednosť za svoje činy, ak my sami si nepriznáme vlastné chyby, deti si budú myslieť, že ani ony nie sú zodpovedné za tie ich.

**-naše hodnoty vychádzajú z nášho vnútorného presvedčenia,** pre nás kresťanská viera

**Ako odovzdávame naše presvedčenie a hodnoty?**

**1. odpovedať na otázky našich detí**

**Poskytuje im to určitú osnovu pre pochopenie života,** diskutujme s nimi aj keď nemáme úplné odpovede . **Prečo sme tu? Čo sa stane keď zomrieme? Jestvuje Boh?**

Príklad: Na otázku ako bude v nebi otec vykreslil 6r. dcére Boha otca a nebo tak pútavo, že ona spontánne vykríkla: Ach ocko, už sa nemôžem dočkať kedy zomriem.

Mnohí začnú o svojej viere a hľbke duchovného života rozmýšľať, keď sa stanú rodičmi . Ak chceme aby naše deti prevzali vieru a naše hodnoty znej plynúce, nič nie je dôležitejšie ako prostredie nášho domova.

**2. naše domáce prostredie**

**Urobte zo svojho domova miesto, kam sa deti budú chcieť vrátiť, pretože:**

**-sa tam môžu slobodne prejavovať ako osobnosti a nezaväzuje ich nutnosť prispôsobovať sa**

**-sú tam hranice nie však formalizmus**

**-je tam disciplína nie však autoritárstvo (despotizmus),**kde nie je dusivá atmosféra. Napätie deti vždy odrádza, aj od samotných rodičov.

**-nájdu tam viac povzbudenia než kritiky**

**-môžu sa tam dosýta zabaviť a zasmiať, -je tam viac vďačnosti než sťažností a obviňovania**

**-je tam ospravedlnenie aj odpustenie a vždy nová príležitosť začať odznova**

**Viera sa oveľa ľahšie pochytí, než naučí** aj vieru podať s ľahkosťou a zábavne. Pri čítaní príbehov z biblie meníme hlasy, zahrať divadlo z podobenstva.

**-deti si svoj prvotný obraz o Bohu formujú podľa toho, ako s nimi zaobchádzajú ich rodičia**

**-dávajte najavo nepodmienenú lásku,** uisťovať deti že sme s nimi nie proti nim. Nech zažívajú nepodmienenú lásku, nie strach pred trestom. Musia vedieť, že ak urobia chybu, my im odpustíme a to im otvára cestu k novému začiatku.

**3.zapojenie ďalších ľudí,** nemusíme byť dokonalými rodičmi ,žijeme však vo veľmi izolovanej spoločnosti a tak vychovávame deti sami. V Afrike je pekné príslovie:“ Na výchovu dieťaťa treba celú dedinu.“ Musíme našim deťom umožniť, aby do ich života vstúpili aj iní ľudia: tety, strýkovia, priatelia, modlitbové spoločenstvo. Je to spoločenstvo, čo vychováva dieťa. **Širšia rodina ,Iné vzory**

**4.odovzdávanie našich zásad ohľadne peňazí** žijeme v konzumnej spoločnosti, v ktorej je enormný tlak reklám cielený hlavne na deti.

**-Nátlak, ktorý na deti vyvíjajú reklamy a kultúra celebrít.**

Musíme naši deťom pomôcť, aby sa naučili správnemu prístupu k peniazom a k tomu ako s nimi múdro zaobchádzať. Jedným zo spôsobov je dávať im vreckové, čo im pomáha rozhodovať sa a **učí ich veľkorysosti , poctivosti a dobrému hospodáreniu**

**-dajte deťom na výber, čo urobia s vreckovým, koľko ušetria, minú, darujú.**

Peniaze môžu mať nad nami moc a naše deti potrebujú našu pomoc, aby odolali tlaku rovesníkov, nekonečné porovnávania kto má čo, či najnovší model. Aj my ako rodičia môžeme byť pod tlakom a môže sa nám zdať ľahšie im kúpiť vec, než ich nechať čakať.

**-dávajte príklad zdravého postoja k majetku**

**-pomôžte im naučiť sa ,akú cenu má odložené uspokojenie**

Reklamní agenti nás kŕmia vyhláseniami, že naše šťastie závisí od toho čo máme ihneď. Deti majú lepší vzťah k veciam, na ktoré si musia samé našetriť alebo prispieť napr. polovicou sumy.

Učiť deti, že niektoré rodiny to robia možno inak, ale my si ceníme vzťahy viac ako materiálne veci, a staráme sa o druhých- prispievame na charitu. Rodičia sú ako strážnici medzi svetom a rodinou a  jeho hodnotami. Deti učíme, že keď vstúpia do sveta musia sa cítiť zainteresovaní, aby sa cítili zodpovední za veci , ktoré vidia okolo seba. Toto všetko sa naučia doma. Sila: “Boli časy, keď naše vlastné deti pripisovali väčšiu hodnotu všetkému čo bolo v protiklade so všetkým čo sme zastávali my. Hovorili o tom, ako z nich budú bohatí a slávni futbalisti , ktorí jazdia na rýchlych autách. Nebojte sa, to je normálne, môže sa nám zdať, že odmietajú naše hodnoty, môžeme si však byť istí, že hodnoty ktoré im predstavujeme, vlastným príkladom, budú mať na ich život dlhodobý účinok a vtlačia si ich do charakteru.“ Charakter je niečo iné než osobnosť. Každé z našich detí je jedinečné a my chceme, aby prekvitala ich individualita.

Prostredníctvom nášho príkladu môžeme povzbudzovať k pozitívnym charakterovým črtám ako prejavovať láskavosť, byť odvážny, a vedieť sa podeliť s tým čo máme.

**5. modliť sa za naše deti**

**-obavy a túžby premeňte na modlitby** každý z nás rodičov má hlboké túžby týkajúce sa našich detí, ktoré sa môžu ľahko obrátiť na strach. „Budú v bezpečí, budú mať priateľov? Čo z nich vyrastie?“ Modlitba viac než čokoľvek iné zmierňuje naše obavy a úzkosť. Veriť, že Boh sa o naše deti stará a má cieľ pre život každého z nich.

**-nikdy nie je príliš skoro začať ( ako Ján krstiteľ v lone svojej matky, LK 1/44)**

**-nikdy nie je príliš neskoro ako márnotratný syn Lk15/11-24)**

**- za čo sa modliť: Za ich priateľstvá, Za ich školy ,Za ich zdravie, Za ich bezpečnosť,**

**Za ich manželského partnera, Za ich odpoveď na Božiu lásku, Za ich charakter( podľa ovocia ducha sv. : láska, radosť, pokoj, zhovievavosť, láskavosť, dobrota, vernosť, miernosť, zdržanlivosť**

**Za seba ako za rodičov.** Prosiť Boha o múdrosť, aby sme vedeli čo urobiť v náročných situáciách.

*Rob Parsons:* „ Je životne dôležité modliť sa za naše deti. Som smutný a prekvapený z toho, že mnohé páry sa za svoje deti vôbec nemodlia ani len 1-2minutky denne. Nielen za maličkosti aby sa im páčilo v škôlke, škole ,aby dobre zmaturovali, ale za to, akí muži a ženy z nich budú, za priateľov, akí ľudia im skrížia cestu, za partnera. Nikdy nie je neskoro, po celom svete som sa rozprával s rodičmi, ktorým deti zlomili srdce, ale ktorí sa modlili. Keď sa modlíme, znova a znova hovoríme: Pane toto je pre mňa priveľa, odovzdávam to tebe, niet bezpečnejšieho miesta kam priniesť naše dieťa než je božia ruka.

**kedy sa modliť:**

**Ráno, aj večer keď ich ukladáme spať**

**Keď ich učíme modliť sa ( ďakujem, odpusť, prosím)**

**Sami, s druhými**

**V dopravnej zápche, počas umývania riadu, žehlenia**

**Keď cítime súrnu potrebu ( často dieťaťu hrozí nebezpečenstvo či pokušenie)**

**Každý deň**

**6. rozvíjanie rodinných tradícií, zvyklostí a rituálov**

**-Tradície vytvárajú rodinnú identitu. Tradícia:** napr. obľúbené jedlo na obede u starých rodičov spoločne s bratrancami, sesternicami, tetami....

**-pomáhajú našim deťom cítiť, že niekam patria**

**-pozitívne tradície upevňujú naše hodnoty**

**-naše deti budú istejšie a keď to bude potrebné , budú lepšie odolávať nátlaku**

Je dobré uvažovať o tradíciách v zmysle denných, týždenných, a ročných činností

**- každodenná rutina**  deťom pomáha identifikovať sa a chcieť patriť do rodiny.

**-týždenné tradície :** sobotné raňajky- rovnaké jedlo, **rodinný večer, víkendy ,chodenie do kostola**

**-každoročné tradície Rodinné dovolenky, Narodeniny, Vianoce –tradičné jedlá, a iné sviatky, sezónne oslavy, chodenie v kroji .**

**Cez rodinné tradície , ktoré sme si vytvorili im odovzdávame hodnoty, preto sa oplatí rozmýšľať o čom naše rodinné rituály a tradície sú, a zabezpečiť, aby sme odovzdávali pozitívne a nie negatívne hodnoty .** Čo dodáva kúzlo rodinnému životu? Nie drahé dary ,ale spomienky ,tradícia, sila toho čo jeden odborník nazval spájateľnosťou. Pri výchove jedným rodičom to môže byť náročné, zaviesť rutinné tradície, keďže čas vašich detí sa delí medzi dve domácnosti.( striedavá starostlivosť), vyžaduje si to veľa diskusií s druhým rodičom. Napr. cez prázdniny, Vianoce. Povzbudzujeme, aby ste si ich vytvorili, aj keď to môže byť náročné, lebo rituály v našej rodine dávajú deťom hlboký pocit bezpečia a spolupatričnosti.Dobré na rituáloch je to, že môže dať dokopy rozbitý detský svet. Kto z nás tuší čo bolo v škole? S kamarátmi, učiteľmi? Na našu otázku čo bolo v škole? Odpovie dieťa “nič“, no mohlo byť aj tak emocionálne zranené. Rituál pred zhasnutím svetiel môže presvedčiť dieťa, že na svete je stále poriadok a všetko je OK.

**Záver:**

Veľmi dúfame, že vám tento kurz pomohol a dal vám príležitosť zastaviť sa a popremýšľať nad tým, ako by ste mohli posilniť váš rodinný život, a investovať doň.

Dúfame, že ste zbadali, že často aj malá zmena prinesie veľký výsledok. Možno stačí zaviesť jednoduchú rutinu, alebo ukázať naším deťom že ich naozaj počúvame. Alebo tráviť čas s každým dieťaťom osobitne, alebo pevne zotrvávať na stanovených hraniciach. Vieme ,že rodičovstvo je výzvou , učíme sa postupne ako deti rastú a pre každého z nás je to náročné, ale je to vzrušujúca cesta . Ak by ste si mali z tohto kurzu odniesť len jednu vec, boli by sme rady keby to bolo predovšetkým poznanie, že najviac zo všetkého záleží na budovaní pevných , láskyplných vzťahov s vašimi deťmi. Je to síce fráza, ale je pravdivá. Čas ktorý sme s našimi deťmi uplynie tak rýchlo! Tak ho nepremeškajme.